El Coro Almudàfer actuarà diumenge dins del cicle Sagunt in Excelsis
07 d’abril 2022

La XVIII edició de Sagunt in Excelsis continua amb el concert de música sacra contemporània _Aires del Nord,_ dels compositors Ola Gjeilo (Noruega) i Arvo Pärt (Estònia). L'actuació, que és apta per a tots els públics, tindrà lloc el diumenge, 10 d'abril, a les 19 hores a l'Església del Bon Succés (c/ San Francesc, 38). L'entrada és gratuïta i tindrà una duració de 80 minuts.

Les temàtiques de l’obra són autobiogràfiques i descriuen les impressions dels compositors referents a la natura, al paisatge urbà o a una mirada interior. La selecció que es presenta correspon majoritàriament a temes sacres junt amb altres que fan un cant a la natura com _Northern Light, Tundra_ i _The Ground_.

L’Asociación Coral Almudàfer va nàixer en 1995 per iniciativa dels pares i mares dels alumnes de l'Escola de Música de l'Associació Funcasocial del Port de Sagunt per a promoure el cant coral com a mitjà cultural de comunicació i comprensió i activitats associades, mantindre contactes, intercanvis i col·laboracions amb altres col·lectius similars dins i fora d'Espanya i recuperar el patrimoni coral valencià. El seu director és Sergi Rajadell.

Durant tot l'espectacle es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/ugahyjwt/c-cartel-sagunt-in-excelsis.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/el-coro-almudafer-actuara-diumenge-dins-del-cicle-sagunt-in-excelsis/ "Facebook")
*   [](http://twitter.com/share?url=https://aytosagunto.es/va/actualitat/el-coro-almudafer-actuara-diumenge-dins-del-cicle-sagunt-in-excelsis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-coro-almudafer-actuara-diumenge-dins-del-cicle-sagunt-in-excelsis/ "Linked In")
*   [](mailto:?body=https://aytosagunto.es/va/actualitat/el-coro-almudafer-actuara-diumenge-dins-del-cicle-sagunt-in-excelsis/)